**«Գոնսալես Մարտի» Կերամիկայի և դեկորատիվ արվեստի ազգային թանգարան** (իսպ.՝ Museo Nacional de Cerámica y de las Artes Suntuarias González Martí), կերամիկական (մասնավորապես Վալենսիայի կերամիկա), հախճապակիների և այլ դեկորատիվ արվեստներին (ինչպիսիք են տեքստիլ արվեստ, ավանդական տարազներ և կահույք) նվիրված թանգարան Իսպանիայի Վալենսիա քաղաքում։ Թանգարանը տեղակայված է Մարկես դե դոս Ագուաս պալատի (Marqués de Dos Aguas Palace) շենքում։ Հիմնադրվել է 1947 թվականի փետրվարի 7-ին Մանուել Գոնսալես Մարտիի նվիրաբերած կերամիկայի հավաքածուի հիման վրա։ 1954 թվականի հունիսի 18-ին թանգարանը բացվել է հանրության համար։

Շենք
----

Ի սկզբանե պալատը եղել է գոթական կառույց։ 18-րդ դարի կեսերին, երբ Իպոլիտո Ռովիրան և վալենսիացի քանդակագործ Իգնասիո Վերգարան նախագծեցին շենքի ճակատային մասը, այն ամբողջովին վերափոխվեց բարոկկո ոճի։ Այսօր, տարբեր ձևափոխությունների արդյունքում, կառույցը հիմնականում ռոկոկո, նեոդասական և արևելյան ոճերի համադրություն է։

1941 թվականին շենքը համարվել է պատմական հուշարձան, և 1949 թվականին պետությունը գնել է այն՝ Գոնսալես Մարտիի կերամիկայի հավաքածուն այնտեղ տեղավորելու համար, որին հաջորդել են ենթակառուցվածքների բարելավման և վերանորոգման աշխատանքներ։ 1990-1998 թվականներին վերանորոգման աշխատանքները համակարգել է ճարտարապետ Գինես Սանչես Էվիան։

### Վերգետնյա հարկ

Այս հարկը հիմնականում նվիրված է ժամանակավոր ցուցահանդեսներին։

### Առաջին հարկ

Առաջին հարկում Մարքիզ դե Դոս Ագուայի մասնավոր սենյակներն են, որոնց պատերն ու առաստաղը զարդարված են նկարիչներ Պլասիդո Ֆրանսես ի Պասկուալի, Խոսե Ֆելիպե Պառայի և Խոսե Բրել Գուիրալտի նկարներով։ Մարմարե աստիճանները ունեն տարբեր գույներ, դրանց վրա «MD» սկզբնատառերն են՝ «Marquis de Dos Aguas»:

Հայտնի սենյակներից են Պարահանդեսի, Կարմիր սենյակները, Արևելյան հյուրասենյակը (հայտնի է նաև որպես ճենապակիների սենյակ), որոնք հագեցած են բնօրինակ կահույքով։ Բոլոր սենյակները զարդարված են արվեստի ստեղծագործություններով, լուսամփոփներով, ժամացույցներով, ծաղկամաններով և այլն։

### Երկրորդ հարկ

16-րդ, 17-րդ, 18-րդ դդ. կերամիկաների սրահ (երկրորդ հարկ)
Այս հարկն ամբողջությամբ նվիրված է կերամիկական հավաքածուների ցուցադրմանը, այդ թվում ներկայացված է տիպիկ վալենսիական խոհանոցի վերարտադրություն՝ նախագծված Մանուել Գոնսալես Մարտիի կողմից, ինչպես նաև 18-րդ և 19-րդ դարերի խճանկարներ, ֆրիզներ, դեկորատիվ վահանակներ։ Այս տարածքը ձևավորված է կերամիկական ծաղկամաններով և պղնձե առարկաներով։

Հավաքածու
---------

1969 թվականին թանգարանի հավաքածուն համալրվել է կահույքի, հագուստի, նկարների տարբեր նմուշներով, որոնք մեծ հետաքրքրություն են ներկայացնում վալենսիական ավանդույթների և տեղացի արվեստագետների համար։

Ծանոթագրություններ
------------------

1. 1 2  Wiki Loves Monuments monuments database — 2017.
2. 1 2
3. ↑  Sánchez Hevia, Ginés (1999). *Palacio del Marqués de Dos Aguas: restauración y rehabilitación arquitectónica* (2nd ed.). Spain. ISSN 1136-758X.`{{cite book}}`: CS1 սպաս․ location missing publisher (link)
4. ↑  «Recorrido por el museo». Museo de Ceràmica. Վերցված է 2014 թ․ նոյեմբերի 25-ին.

Արտաքին հղումներ
----------------

* «Գոնսալես Մարտի» Կերամիկայի և դեկորատիվ արվեստի ազգային թանգարանի կայք
* National Museum of Ceramics and Decorative Arts "González Martí" Virtual tour

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կերամիկայի և դեկորատիվ արվեստի ազգային թանգարան» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ կատալոնական |
|  |
| 

|  Չափորոշչային վերահսկողություն |
| --- |
|  |
| BAV: ADV12442044 · BNC: a11489583 · BNE: XX254108 · BNF: 12198926k · CiNii: DA14136780 · GND: 1213550-1 · ISNI: 000000012168709X · LCCN: n86047149 · NUKAT: n2013032346 · PTBNP: 75133 · SUDOC: 031063454 · VIAF: 138996043 · ULAN: 500312173 · WorldCat VIAF: 138996043 |

 |

 |